ઓનલાઈન નેટવર્ક શરૃ કરવા માટે કરોડો રૃપિયાનું મૂડીરોકાણ કરવું પડે છે. તેમાં એક ફાયદો છે કે ઓછી જાણીતી કે દૂરની જગ્યાએથી પણ તે શરૃ કરી શકાય છે. ફિઝિકલ સ્ટોર્સ માટે મોકાની જગ્યાની જરૃર પડે છે તે ઓનલાઈન ફેસિલિટી માટે પડતી નથી. હાઈરાઈઝ ટાવરમાં પણ તે ખોલી શકાય છે -તેથી જમીનમાં મોટું રોકાણ જરૃરી બનતું નથી. જ્યારે આઇકિયા જેવા ફિઝિકલ સ્ટોર માટે શહેરમાં ગ્રાહકોને અનુકૂળ પડે તેવી જગ્યાએ દસથી પંદર એકર જમીન જોઈએ. આજે મહાનગરોમાં જમીનની જે કિંમતો છે તે પ્રમાણે જમીન અને મકાન માટે જ અબજો રૃપિયાનું રોકાણ કરવું પડે, જે દરેક કંપનીના કાબૂની વાત નથી.